open-index/open-wikipedia-markdown huggingface dataset:
Eleoplasto

dereita|miniatura|220px|Diferenciación dos plastos.
Os **eleoplastos** ou **oleoplastos** (de ἔλαιον *élaion* 'aceite', e πλαστός *plastós* 'forma') son un tipo de plastos especializado no almacenamento de lípidos nas plantas, comúns en hepáticas e monocotiledóneas. Os eleoplastos almacenan os seus depósitos de lípidos en forma de plastoglóbulos arredondados, que son esencialmente pingas de lípidos.

Como carecen de pigmentos activos os eleoplastos deben clasificarse como leucoplastos, xunto cos amiloplastos e proteinoplastos.

## Notas 
## Véxase tamén 
### Outros artigos 
* Plasto
** Cloroplasto e etioplasto
** Cromoplasto
** Leucoplasto
*** Amiloplasto
*** Proteinoplasto
MVP

**MVP** é unha sigla inglesa que vén da expresión *Most Valuable Player*, ou sexa, xogador mais valioso. O *MVP* adoita ser un premio que se lle dá nos Estados Unidos de América e no Canadá ao mellor xogador dunha competición deportiva, ben sexa ao longo dunha tempada regular, ben nas finais ou ben nun encontro das estrelas.

## Véxase tamén
### Outros artigos 
* MVP da Tempada da NBA
Nando de Colo

**Nando de Colo**, nado o 23 de xuño de 1987 en Sainte-Catherine-lès-Arras, é un xogador de baloncesto profesional francés que xoga no Fenerbahçe da Basketbol Süper Ligi. Os seus pais son portugueses.

## Traxectoria 
De Colo fixo o seu debut profesional na tempada 2006-07 na Ligue Nationale de Basketball co Cholet Basket. Foi elixido na 53ª posición do Draft da NBA de 2009 polos San Antonio Spurs. Despois, en 2009, foise ao Power Electronics Valencia da Liga ACB.

En xullo de 2012 decidiu dar o salto á NBA, e asinou un contrato por dous anos cos San Antonio Spurs. Durante as súas dúas tempadas en San Antonio, foi asignado en varias ocasións ós Austin Toros, afiliado dos Spurs na NBA Development League.

O 20 de febreiro de 2014, foi traspasado ós Toronto Raptors a cambio de Austin Daye.

## Selección de baloncesto de Francia 
De Colo é membro da selección nacional de baloncesto de Francia, e xogou con eles no EuroBasket 2009, EuroBasket 2011, EuroBasket 2013 e o Campionato do Mundo da FIBA de 2010.

## Notas 
## Véxase tamén 
### Ligazóns externas 
* Perfil en NBA.com 
* Perfil en Euroleague.net 
* Perfil en 2010 FIBA World Championship 
* Perfil en ACB.com 
* Perfil en Draftexpress.com
Herodes Arquelao

**Herodes Arquelao** nado o ano 23 antes de Cristo e finado o ano 18, fillo de Herodes o Grande, foi un etnarca de Xudea, Edóm e Samaria.

## Traxectoria 
Educado en Roma, sucedeu a Herodes o Grande segundo disposición testamentaria deste no último momento postergando ao seu irmán Herodes Antipas a Galilea e Perea, e que inicialmente era o principal candidato. Ámbolos dous eran fillos de Malthace, samaritana de nación e unha das 10 mulleres de Herodes. O seu sangue samaritano supúxolle o rexeitamento de boa parte dos xudeus. O exército axiña recoñeceulle como rei, posteriormente Octavio Augusto concedeulle soamente o título de etnarca.

Esmagou unha rebelión de fariseos provocando unha matanza de miles de sublevados. A prolongación dunha política represiva espallou o descontento. Determinados grupos de xudeus e samaritanos solicitaron do Imperio a súa destitución. Finalmente Augusto acordou o seu exilio a Vienne na Galia no ano 6 e dispuxo o control romano directo de Xudea a través do gobernador de Siria.
Robert Dozier

**Robert Lorenzo Dozier, Jr.**, nado en Lithonia (Xeorxia) o 6 de novembro de 1985, é un xogador estadounidense de baloncesto profesional que xoga no San-en NeoPhoenix da B.League xaponesa.

## Traxectoria 
Na tempada 2007-08, Dozier xogou de titular en todos os 99 partidos cos Memphis Tigers, xunto a xogadores que xogarían despois na NBA, coma Derrick Rose, Chris Douglas-Roberts e Joey Dorsey. Foi parte do éxito dos Tigers no ano 2008, que rematou coa derrota ante os Kansas Jayhawks na final do torneo da NCAA de 2008

Dozier foi o último xogador elixido (60ª posición) do Draft da NBA de 2009, polos Miami Heat. Despois asinou un contrato co Kolossos Rodou BC da liga grega. En novembro de 2010, asinou co PAOK Tesalónica BC.

## Notas 
## Véxase tamén 
### Ligazóns externas 
* Perfil en Draftexpress.com 
* Perfil en NBADraft.net 
* Perfil do Draft en NBA.com 
* Perfil dos Memphis Tigers
Noah Huntley

**Noah Cornelius Marmaduke Huntley** nado o 7 de setembro de 1974 en Wiston, West Sussex, é un actor británico coñecido polo seu papel como Will Curtis en *Holby City*.

## Traxectoria 
Fillo de Karen e Graham Huntley, foi educado no Windlesham House School in Pulborough, West Sussex, na Leighton Park School en Berkshire e no convento Our Lady of Sion en Worthing. 
Entre os seus papeis destacan o Burning Man en *Event Horizon*. Tamén tivo un papel secundario como Mark no filme de *28 Days Later*. Na televisión, interpretou a Lucas McAllister entre 1993 e 1995 na telenovela británica *Emmerdale*; tamén interpretou a Will Curtis en *Holby City *durante as tempadas 2004 e 2005; e Michael Dillon no drama *Dream Team*. Durante a filmación dunha escena de loita xunto con Luke Mably, Huntley rompeu accidentalmente o nariz.

## Filmografía 
## Véxase tamén 
### Ligazóns externas 
*Ficha na IMDb
Arquelao

**Arquelao** pode referirse a:

*Arquelao de Esparta, rei de Esparta entre -790 e -760.
*Arquelao, un filósofo grego do Século -V
*Arquelao I de Macedonia, rei de Macedonia de -413 a -399.
*Arquelao II de Macedonia, fillo do anterior e rei de Macedonia -396 e -393.
*Arquelao Ktistes, último rei de Capadocia.
*Arquelao (arconte), arconte epónimo de Atenas en -222 e -221.
*Arquelao, un xeneral de Mitrídates VI do Ponto.
*Arquelao, un sumo sacerdote de Comana, Capadocia.
*Herodes Arquelao, etnarca de Xudea, Samaria e Idumea.
*Arquelao (poeta), poeta grego tardío.
*San Arquelao (†282), pai da Igrexa de Occidente.
Nemanja Bjelica

thumb|250px
**Nemanja Bjelica** (serbio cirílico: Немања Бјелица), nado o 9 de maio de 1988 en Belgrado, RFS Iugoslavia, é un ex xogador serbio de baloncesto profesional. Cunha altura de 2,09 metros, xogaba nas posicións de ala-pivote e ala.

## Traxectoria 
esquerda|Bjelica no Crvena zvezda|miniatura|180px

Bjelica comezou a súa traxectoria cos Arkadia Traiskirchen Lions na liga austriaca na tempada 2007-08. En 2008, asinou na Liga Adriática polo Red Star Belgrade.

Bjelica foi elixido na 35ª posición do Draft da NBA de 2010 polos Washington Wizards. Os seus dereitos do draft foron traspasados aos Minnesota Timberwolves.

Durante o verán de 2010, asinou un contrato por 5 anos co Caja Laboral da Liga ACB.

## Selección nacional de Serbia 
Bjelica xogou coa selección de baloncesto de Serbia no Eurobasket 2009 disputado en Polonia, onde gañaron a medalla de prata.

## Galardóns 
**Selección de baloncesto de Serbia**
* EuroBasket 2009 (Polonia): Medalla de prata

## Notas 
## Véxase tamén 
### Ligazóns externas 
* Perfil en NBA.com 
* Estatísticas en BasketballReference.com  
* Perfil en Euroleague.net 
* Perfil en ACB.com
Sistema tegumentario

O **sistema tegumentario** ou **tegumento** é con frecuencia o sistema orgánico máis extenso dun animal posto que o recobre por completo, tanto externamente, como numerosas cavidades internas. A súa función é a de separar, protexer e informar o animal do medio que lle rodea; en ocasións actúa tamén como exoesqueleto. Está formado pola pel e as faneras.

## Notas 
## Véxase tamén 
### Outros artigos 
* Dermatoloxía
Dahntay Jones

**Dahntay Lavall Jones**, nado o 27 de decembro de 1980 en Trenton, Nova Jersey, é un xogador de baloncesto profesional estadounidense que actualmente xoga nos Cleveland Cavaliers da National Basketball Association (NBA).

## Traxectoria 
Foi elixido na 20ª posición do Draft da NBA de 2003 polos Boston Celtics, quen traspasaron os seus dereitos xunto cos de Troy Bell aos Memphis Grizzlies, a cambio dos dereitos de Kendrick Perkins e Marcus Banks. Jones xogou as súas primeira catro tempadas coma profesional nos Grizzlies, acadando 5.0 puntos por partido.

Na tempada 2006-07, ningún equipo lle fichou ata o 26 de setembro de 2007, cando Jones asinou un contrato non garantido cos Boston Celtics, pero foi despedido polo equipo pouco máis tarde, o 25 de outubro de 2007.

Jones asinou cos Sacramento Kings o 10 de decembro de 2007. Foi cortado o 16 de febreiro de 2008. Asinou cos Denver Nuggets en xullo de 2008 para a tempada 2008-09. Durante a súa estancia nos Nuggets, Jones mellorou as súas habilidades e xogou de titular en 72 partidos. Xogou cos Denver Nuggets que chegaron ás finais da Conferencia Oeste en 2009. O 14 de xullo de 2009, Jones asinou un contrato cos Indiana Pacers.

O 12 de xullo de 2012, foi traspasado ós Dallas Mavericks. O 21 de febreiro de 2013, Jones foi traspasado ós Atlanta Hawks a cambio de Anthony Morrow. O 27 de setembro de 2013, asinou cos Chicago Bulls. Porén, foi cortado o 8 de outubro. O 14 de xaneiro de 2015, asinou un contrato de dez días cos Los Angeles Clippers.

## Notas 
## Véxase tamén 
### Ligazóns externas 
* Perfil en NBA.com 
* Estatísticas na universidade en sportsstats.com
Brian Cook

**Brian Joshua Cook**, nado o 4 de decembro de 1980 en Lincoln, Illinois, é un xogador americano de baloncesto profesional que actualmente é axente libre.

## Traxectoria profesional 
Na súa tempada coma rookie, Cook xogou pouco, xa que era suplente do pivote estrela Shaquille O'Neal, e maiormente xogaba polo interior, lanzando tan só cinco intentos de tres puntos dun total de 141 tiros de campo intentados. Con todo, Cook converteuse nun xogador que podía xogar no perímetro, despois de que Shaq fora traspasado aos Miami Heat, e Phil Jackson deixara o posto de adestrador en favor de Rudy Tomjanovich. Foi usado coma especialista de triplas en moitas ocasións; 199 de 422, un 47.2% dos tiros de campo intentados foron dende a liña de 3 puntos. Cando retornou Phil Jackson aos Lakers na tempada 2005-06, Cook tirou dende o perímetro en menos ocasións, o que fixo que as porcentaxes de tiros de campo pasaran dun 41.7% na tempada 2004-05 a un 52.0% na 2005-06, e tamén mellorou a súa porcentaxe en tiros de 3 anotados, dun 39.2% a un 44.1%. A súa melloría no xogo fixo que tamén aumentaran os seus minutos de xogo, ata 19.4 minutos por encontro na tempada 2005-06.

O 20 de novembro de 2007, Cook e o seu compañeiro Maurice Evans foron traspasados aos Orlando Magic, a cambio de Trevor Ariza.

O 19 de febreiro de 2009, Cook foi traspasado aos Houston Rockets nun traspaso a 3 bandas, no que estaban tamén os Memphis Grizzlies e os Orlando Magic. En Houston, Cook coincidiu un tempo co seu excompañeiro en Illinois Luther Head, antes de ser enviado este último aos Miami Heat. O 19 de febreiro de 2010, Cook foi despedido polos Rockets.

O 9 de xullo de 2010, Cook asinou polos Los Angeles Clippers.

O 15 de marzo de 2012, foi traspasado aos Washington Wizards, nun traspaso a tres bandas entre os Wizards, os Los Angeles Clippers e os Denver Nuggets. O 28 de outubro de 2012, os Wizards cortaron a Cook.

O 30 de setembro de 2013, asinou cos Utah Jazz. Foi cortado polos Jazz o 26 de outubro de 2013.

O 25 de setembro de 2014, asinou cos Detroit Pistons. Foi cortado polos Pistons o 20 de outubro de 2014.

## Notas 
## Véxase tamén 
### Ligazóns externas 
* Perfil en NBA.com 
* Web oficial 
* Estatísticas en Basketball-Reference.com  
* Perfil en sportsstas.com
Carlos Fernández Santander

**Carlos Fernández Santander**, nado na Coruña en 1944 e finado na mesma cidade o 28 de setembro de 2025, foi un periodista, historiador e escritor galego en lingua castelá.

## Traxectoria 
Fillo de militar, quedou orfo de pai de neno, marchando a estudar a Madrid ao Colexio de Orfos do Exército, onde estivo oito anos. Regresou á Coruña na década de 1960, estudando Naútica e obtendo o título de capitán da Mariña Civil.

Como periodista foi redactor de *La Voz de Galicia* e colaborou nas revistas *Defensa*, *Historia 16*, *Naval*, *Cambio 16*, *El Ciervo*, *La Aventura de la Historia* e *Diario 16*. Foi comentarista radiofónico en Antena 3 Galicia e Radiovoz.

No mundo do cinema foi director de documentais, recibindo premios como El Bosco de Oro, o primeiro premio do Festival Internacional de Cala D'Or ou o Gran Premio Castelo d'Ouro (Lisboa). Foi guionista de televisión d' *O monacato en Galicia* (TVG) e *¿Lembraste?* (crónica sentimental del franquismo).

Como historiador centrouse na Guerra Civil e o franquismo en Galiza. Dirixiu a reedición comentada de *Galicia Mártir - Episodios del terror blanco en las provincias gallegas*, en 2005, publicada como *Galicia bajo la bota de Franco*. *Galicia Mártir*, publicada en París e Argentina en 1938 co pseudónimo de Hernán Quijano, contando a sublevación militar e a represión nas provincias de Pontevedra e A Coruña entre agosto e decembro de 1936. Non se coñece a autoría real tralo pseudónimo de "Hernán Quijano", se ben Fernández fala de Luis Seoane e Manuel Domínguez Benavides.

## Obra 
* *El Alzamiento de 1936 en Galicia: datos para una historia de la guerra civil* (1982)
* *Los militares en la transición política española* (1982)
* *Paracuellos del Jarama: ¿Carrillo culpable?* (1983)
* *Antología de cuarenta años (1936-1975)* (1983)
* *El almirante Carrero* (1985)
* *Tensiones militares durante el franquismo* (1985)
* *La persecución de Castelao durante el franquismo* (1986)
* *El franquismo y transición política en Galicia* (1986)
* *El fútbol durante la guerra civil y el franquismo* (1990)
* *El crucero en la Armada española* (1993)
* *Bibliografía de la novela de la guerra civil y el franquismo* (1996)

* *Alzamiento y Guerra Civil en Galicia* (2000)
* *Casares Quiroga, una pasión republicana* (2000)
* *El exilio gallego de la guerra civil* (2003)
* *El general Franco: un dictador en un tiempo de infamia* (2005)

## Premios 
Obtivo o premio Ejército do Ministerio de Defensa e os premios Wenceslao Fernández Flórez e Julio Camba de periodismo.

## Notas
Il cavaliere inesistente

***Il cavaliere inesistente*** pode referirse a:

****Il cavaliere inesistente***, novela de Italo Calvino traducida ao galego como ***O cabaleiro inexistente*** (1959);
****Il cavaliere inesistente***, adaptación cinematográfica da novela (Pino Zac, 1969);
Universidade do Bío-Bío

A **Universidade do Bío-Bío** (**UBB**) é unha institución universitaria chilena con campus central en Concepción e outro en Chillán. A UBB foi fundada en 1988 e o seu reitor é Héctor Gaete Feres.

## Historia 
En 1947, grazas á reforma universitaria e a aplicación da teoría dos polos de desenvolvemento, as universidades tradicionais crear un sistema de oficinas en todo Chile. Na rexión de Bío-Bío, nacidas as sedes da Universidade Técnica Estatal e a Pontificia Universidade Católica de Chile (Talcahuano), e da Universidade de Chile en Chillán (sede Ñuble) en 1966.

En 1980, a sede Ñuble da Universidade de Chile tórnase o Instituto Profesional de Chillán (IPROCH) e Sede da Universidade Técnica Estatal (UTE, Concepción), converténdose na presente Universidade do Bío-Bío impartiédose Arquitectura.

miniatura|Biblioteca da Universidade de Bío-Bío (2018)
Máis tarde o Decreto-Lei N º 18.744, publicada o 29 de setembro de 1988 no Diario Oficial, constitutivo da Universidade do Bío-Bío, desde a integración da UTE (Concepción) e Instituto Profesional IPROCH (Chillán). Xorden cando o UBB tivo con 4.300 alumnos. Hoxe máis de 10.000 alumnos matriculados en 37 programas de graduación bacharelado e 2 (na sede da Concepción e Chillán), que ofrece a través das súas 6 Facultades.

A estrutura organizativa da Universidade tamén considera a Dirección Xeral de Investigación, Desenvolvemento e Innovación, que ten como obxectivo conectar o coñecemento que medra dentro do campus co sector produtivo a través de accións de transferencia de tecnoloxía, capacitación, asistencia técnica e investigación.

## Campus 
# Concepción
# La Castilla
# Fernando May

## Facultades 
# Ciencias Empresariais
# Arquitectura, Deseño e Construción
# Ciencias
# Enxeñaría
# Educación e Ciencias Humanas
# Ciencias da Saúde e Alimentación

## Notas 
## Véxase tamén 
### Ligazóns externas 
* Historia da UBB .
Liga Británica de Atletismo

A **Liga Británica de Atletismo**, ou **British Athletics League** é unha competición de atletismo masculina por equipos, a máis importante do Reino Unido por historia e número de clubs que participan nela.

Creada en 1969, a Liga Británica de Atletismo tiña en 2011 cinco divisións distintas, que acollían un total de 38 equipos de atletismo ao longo e largo do Reino Unido, se ben a maior parte dos clubs participantes son ingleses.

## Competición 
Dende 2009, a competición está organizada en cinco divisións (Premiership ou Honra, National 1, National 2, National 3 e National 4). Cada unha delas ten oito clubs participantes, con excepción da 4ª División, que só conta con seis. Cada tempada, dous equipos ascenden á categoría superior e dous descenden á categoría inferior de cada unha das divisións. A última mudanza no número de divisións ocorreu en 2009, coa creación da 4ª División.

En cada unha das tempadas hai catro partidos. Os equipos reciben puntos neses partidos de acordo cos seus resultados atléticos (do 1 ao 8 por proba), que ao sumárense, establecen unha clasificación definitiva de 1 a 8 puntos por partido. Ao engadírense os resultados dos catro partidos defínense os ascensos, descensos e campionatos.

## Equipos que levaron o título dende 2005 
### División de Honra 
### 1ª División 
### 2ª División 
### 3ª División 
### 4ª División 
## Notas 
## Véxase tamén 
### Ligazóns externas 
* British Athletics League
Delicatessen (filme)

***Delicatessen*** é un filme de humor negro francés dirixido por Jean-Pierre Jeunet e Marc Caro, protagonizado por Dominique Pinon e Karin Viard que se estreou en 1991.

## Sinopse 
A historia desenvólvese nun edificio da Francia rural e postapocalíptica de 1950. A comida non é abonda, o gran é empregado como moeda e a poboación animal é cazada ata a extinción. Ó pé do edificio está a carnizaría, que pertence ó caseiro, Clapet, quen coloca mensaxes no xornal "Tempos Duros" para atraer vítimas ó edificio, asasinalas e vendelas como carne ós habitantes do edificio.

Trala "partida" do último habitante, o pallaso desempregado Louison chega para ocupala vacante. Durante a súa rutina de mantemento do edificio, faise amigo de Julie Clapet, e esta relación convértese en namoramento. Coñecedora das intencións do seu pai e a inminente morte de Louison, Julie descende ós sumidoiros para atopar ós temidos Trogloditas, un grupo rebelde de franceses vexetarianos, ós cales convence para que rescaten a Louison.

Despois da morte e desmembramento (por carne) dunha anciá, os Trogloditas volven, e o Sr. Clapet, xunto ós habitantes caníbales do edificio, atormentan a Louison na súa habitación para asasinalo. Louison, coa axuda de Julie, fere a tódolos inquilinos posibles ó anegar o seu apartamento. Logra escapar da morte por moi pouco, logo de que Clapet accidentalmente se matara coa arma de Louison, un búmerang. O filme remata con Julie e Louison desfrutando da compaña do outro no agora pacífico edificio.

## Personaxes 
* Dominique Pinon como Louison
* Marie-Laure Dougnac como Julie Clapet
* Jean-Claude Dreyfus como Clapet
* Karin Viard como Mademoiselle Plusse
* Ticky Holgado como Marcel Tapioca
* Edith Ker como Avoa
* Rufus como Robert Kube
* Jacques Mathou como Roger
* Howard Vernon como Frog Man
* Marc Caro como Fox

## Galardóns e nomeamentos 
* 1991: Festival de Sitges: Mellor director, mellor actor (Dominique Pinon), banda sonora.

## Véxase tamén 
### Ligazóns externas 
* Ficha en Filmaffinity 
* Ficha na IMDb
Charada (filme)

miniatura|thumbtime=87|upright=1.5|*Charada*
***Charada*** (en ) é un filme americano dirixido por Stanley Donen, escrito por Peter Stone e Marc Behm, e protagonizado por Cary Grant e Audrey Hepburn. É unha mestura de tres xéneros: suspense, romance e comedia.

Foi estreado en galego pola Televisión de Galicia o 23 de maio de 1986.

## Sinopse 
Unha muller volve dunha pequenas vacacións nunha estación de esquí disposta a pedirlle o divorcio ó seu marido, pero cando chega a París atópase con que este foi asasinado. As sospeitas, segundo a embaixada americana, recaen en 3 homes que buscan uns cartos que aparentemente tiña o seu esposo, pero que en realidade pertence ó goberno dos Estados Unidos.

## Personaxes 
miniatura|esquerda|225px|Reggie agochándose de Carson Dyle.
*Cary Grant como *Brian Cruikshank, alias Alexander Dyle, alias Adam Canfield)*
*Audrey Hepburn como *Regina "Reggie" Lampert*
*Walter Matthau como *Carson Dyle (alias Hamilton Bartholomew)*
*James Coburn como *Tex Panthollow*
*George Kennedy como *Herman Scobie*
*Dominique Minot como *Sylvie Gaudel*
*Ned Glass como *Leopold W. Gideon*
*Jacques Marin como *Insp. Edouard Grandpierre*
*Paul Bonifas como *Mr. Felix - Stamp Dealer*
*Thomas Chelimsky como *Jean-Louis Gaudel*

## Galardóns e nomeamentos 
*1963: Nomeada ó Oscar: Mellor canción.

## Notas 
## Véxase tamén 
### Ligazóns externas 
*Ficha na IMDb 
*Ficha en Filmaffinity
Associació Esportiva Manacor

A **Associació Esportiva Manacor** ou **Fisiomedia Manacor** por motivos de patrocinio, é un equipo español de fútbol sala da localidade de Manacor, Mallorca (Illas Baleares). Foi fundado en 1998 e actualmente xoga na División de Honra da Liga Nacional de Fútbol Sala (LNFS).

## Historia
A A.E. Manacor fundouse o 14 de xullo de 1998 baixo a presidencia de Miquel Jaume Roig. O club debutou en Primeira Nacional "B" na tempada 1998-99, e no seu debut conseguiu tanto o ascenso como a Copa de España da categoría. Un ano despois, o club manacorí rematou campión do seu grupo en Primeira "A", polo que tardou unicamente dúas tempadas en acadar a División de Prata.

Aínda que no seu ano de debut Manacor conseguiu clasificarse na terceira posición do seu grupo, a aclimatación á División de Prata foi complicada, e durante varios anos o equipo lindou cos postos de descenso. A partir da tempada 2005-06 corrixiuse a situación, coa contratación do exfutbolista internacional José Lucas Mena "Pato" como técnico. O club aumentou o seu presuposto, e contratou a xoves promesas e xente experimentada na División de Prata. A profesionalización do equipo mellorou os resultados, e a A.E. Manacor converteuse nun aspirante ao ascenso.

Na tempada 2006-07, Manacor finalizou en segunda posición e xogou os *playoffs* polo ascenso, onde caeu ante o Leis 26 Pontevedra. Unha tempada despois, o club manacorí rematou líder na liga regular e conseguiu o ascenso á División de Honra por primeira vez na súa historia. Na nova categoría permaneceu nada máis que un ano, xa que na tempada 2008-09 o equipo finalizou na última posición.

A pesar de todo, o conxunto manacorí permaneceu só unha tempada na segunda categoría, xa que finalizou a liga regular como líder do seu grupo. Aínda que non puido proclamarse campión da categoría por perder fronte ao Grupo de Empresas Talavera, o equipo derrotou nas seguintes fases ao UPV Maristas e ao Puertollano Restaurante Dacho. Actualmente o equipo xoga no Palma Arena de Palma, mentres se remodela o Municipal Miguel Ángel Nadal de Manacor.

## Cadro de xogadores da tempada 2010-2011
* **Adestrador**: 20px José Lucas Mena Navarro "Pato".

## Véxase tamén
### Ligazóns externas
* Sitio web oficial da AE Manacor
Jumper

***Jumper*** é un filme estadounidense dirixido por Doug Liman que se estreou no 2008.

## Sinopse 
David Rice medrou cun misterioso poder que case todos soñan ter: tele transportarse a calquera lugar do mundo que imaxine. Ata agora empregou os seus poderes para fuxir do seu pasado, alimentar a súa inmensa fortuna e permanecer completamente independente. Nunca coñeceu límites, fronteiras nin consecuencias. Pero cando David descobre a outro xove igual ca el, un trota mundos rebelde chamado Griffin, a verdade da súa existencia revélase. Xa non é un curioso fenómeno singular da natureza, senón parte dunha longa liña de anomalías xenéticas coñecidas como "saltadores", que ademais nunca están a salvo. Agora David foi identificado pola organización secreta adicada a matalo, ó igual que a todos os saltadores. Será perseguido sen descanso nunha caza que os levará dun confín a outro da Terra, ó tempo que se converte nunha peza clave desta guerra.

## Personaxes 
miniatura|dereita|Rachel Bilson e Hayden Christensen filmando en Roma en novembro do 2006
* Hayden Christensen como David Rice
** Max Thieriot como David Rice de adolescente
* Rachel Bilson como Millie Harris
** AnnaSophia Robb como Millie Harris de adolescente
* Samuel L. Jackson como Roland Cox
* Jamie Bell como Griffin.
* Kristen Stewart como Sophie
* Diane Lane como Mary Rice
* Teddy Dunn como Mark Kobold
** Jesse James como Mark Kobold de adolescente
* Michael Rooker como William Rice

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity 
* Web Oficial
Radio Vigo

miniatura|Sede. Rúa Areal 8.

**Radio Vigo** é unha emisora local que emite para a cidade de Vigo.

## Descrición
Foi a primeira emisora de Vigo e comezou as súas emisións o 24 de abril de 1934. Está xestionada por Radio Vigo Grupo de Comunicación e pertence á rede de emisoras da Cadena SER desde 1957. As súas frecuencias de emisión son: 100.6 FM e 1026 OM.

### Programación
A programación inclúe diversas desconexións locais.

De luns a venres:
**Vigo Hoy por Hoy* con Jacobo Buceta.
**Vigo Hora 14* con Jaime González de Haz.
**SER Deportivos Vigo* con Paula Montes.
**La Ventana de Vigo*.

Sábados:
**La Guía Gastronómica* con Carmen Albo.
**Cambio de Rasante* con Antonio Soto.
**Vigo Hora 14*.

Tamén inclúe a retransmisión dos partidos do Celta de Vigo por medio da Onda Media e a través da FM no sinal de M80 Radio Vigo (101.2).

## Véxase tamén
### Outros artigos
*Localia Vigo

### Ligazóns externas
*Páxina web oficial
*Noticias sobre Vigo
Junkers F.13

O **Junkers F.13** foi o primeiro avión de transporte do mundo construído totalmente en metal, e foi fabricado en Alemaña dende finais da primeira guerra mundial. Era un avanzado monoplano que podía acomodar a catro pasaxeiros. Vendéronse ao redor das 300 unidades, estivo en produción 13 anos e en servizo case 20.
Carnicer Torrejón Fútbol Sala

O **Carnicer Torrejón Fútbol Sala** é un equipo español de fútbol sala da localidade de Torrejón de Ardoz (Comunidade de Madrid). Actualmente o club compite na División de Honra da Liga Nacional de Fútbol Sala. Trala desaparición do Marsanz Torrejón converteuse no principal equipo da localidade madrileña.

## Historia 
O club foi fundado en 1984 por José Carnicer, dono dos concesionarios Fiat *Automóviles Carnicer*. Aínda que comezou dende a terceira rexional madrileña, ascendeu de categoría cada dous anos. En cinco anos pasou da cuarta categoría estatal á División de Honra, liga na que debutou na tempada 1997-98.

Durante os seus primeiros anos na máxima categoría, o equipo tratou de asegurar a permanencia, e pouco despois conseguiu meterse na loita polo título a partir dun equipo formado por xogadores da canteira e descartes doutros equipos. A súa primeira participación nos *playoffs* polo título foi na tempada 1999-00.

Dende a súa creación José Carnicer exerceu como presidente e adestrador do club, así e todo no ano 2010 deixou os labores de preparación do equipo en favor de José Antonio Valle para se centrar na dirección do Carnicer Torrejón. Porén, trala dimisión de Valle en decembro, volveu adestrar o equipo.

## Cadro 2010-11 
* **Adestrador**: 20px José Carnicer Castro.

## Palmarés 
* **1 Campionato da División de Prata:** 1996-97

## Notas 
## Véxase tamén 
### Ligazóns externas 
* Sitio web oficial do Carnicer Torrejón
Junkers Ju 52

O **Junkers Ju 52**, alcumado *Tante Ju (*"Tía Ju") e *Eisen Annie* ("Annie de ferro"), é un avión de transporte alemán fabricado entre 1932 e 1945 pola compañía Junkers. Tivo tanto uso militar como civil durante os anos 30 e 40. Como avión civil foi usado por 12 aeroliñas, incluídas Swissair e Lufthansa, como avión de pasaxeiros e transporte. No seu rol militar voou coa *Luftwaffe* como transporte de tropas e de carga e brevemente como bombardeiro medio. O Ju 52 continuou en servizo despois da segunda guerra mundial ata ben entrados os anos 80.
Juno (filme)

***Juno*** é un filme estadounidense dirixido por Jason Reitman e escrito por Diablo Cody que se estreou no 2007.

## Sinopse 
Juno Macguff (Elliot Page) ten 16 anos e é, segundo os adultos, máis intelixente do que lle convén. Certamente, é enxeñosa, culta, rápida nas respostas, observadora e, sobre todo, sarcástica. Ese sarcasmo non é máis que unha coiraza para agochar os seus medos e dúbidas. Debido á relación que mantén cun compañeiro de clase, Bleeker (Michael Cera), quédase embarazada. E como el desenténdese do problema, Juno toma unha decisión que conta coa aprobación da súa familia: terá o neno e logo darao en adopción. Agora hai que atopar uns pais adoptivos axeitados. Mark (Jason Bateman) e Vanessa (Jennifer Garner) semellan os pais ideais. Pero resulta que Mark e Juno comparten demasiadas afeccións e parecen entenderse moi ben dende o principio.

## Personaxes 
* Elliot Page como Juno MacGuff
* Michael Cera como Paulie Bleeker
* Jennifer Garner como Vanessa Loring
* Jason Bateman como Mark Loring
* Allison Janney como Bren MacGuff
* J.K. Simmons como Mac MacGuff
* Olivia Thirlby como Leah
* Rainn Wilsoncomo Rollo
* Lucas MacFadden como o profesor de química
* Candice Accola como unha técnica do laboratorio
* Daniel Clark como Steve Rendazo
* Steven Christopher Parker como persoal do laboratorio
* Robyn Ross como persoal do laboratorio
* Emily Tennant como a filla «fantástica»
* Valérie Tian como Su Chin Quah

## Premios 
* 2007: Oscar: Mellor guión orixinal. 4 nomeamentos.
* 2007: 3 Nomeamentos ó Globo de Ouro, incluíndo mellor película comedia ou musical.
* 2007: BAFTA: Mellor guión orixinal. 2 nomeamentos.
* 2007: 2 Premios National Board of Review: Mellor actriz secundaria (Elliot Page), guión orixinal.
* 2007: Festival de Toronto: Mellor actriz secundaria (Elliot Page).

## Notas 
## Véxase tamén 
### Ligazóns externas 
* Ficha en Filmaffinity 
* Ficha en IMDb 
* Web Oficial
Décimo Xunio Bruto

O nome de **Décimo Xunio Bruto** pode referirse a:
***Décimo Xunio Bruto Esceva**, cónsul romano no 325 a.C.;
***Décimo Xunio Bruto Esceva**, cónsul romano no 292 a.C.;
***Décimo Xunio Bruto Galaico**, xeneral do exército romano (século II a.C.) que dirixiu as tropas na súa entrada na Gallaecia;
***Décimo Xunio Bruto Albino**, neto do anterior e un dos conspiradores na morte de Xulio César, século I a.C.;

## Véxase tamén
### Outros artigos
***Marco Xunio Bruto**
FS Baix Maestrat

O **Fútbol Sala Baix Maestrat** ou **Benicarló Aeroport Castelló**, por motivos de patrocinio, é un equipo español de fútbol sala da localidade de Benicarló, provincia de Castelló (Comunidade Valenciana). Actualmente compite na División de Honra da Liga Nacional de Fútbol Sala (LNFS).

Funcouse en 1996 e dende a tempada 2004-2005 xoga na máxima categoría do fútbol sala español.

## Historia
O Fútbol Sala Baix Maestrat fundouse en 1996 e comezou a xogar na Primera Nacional "A". Na tempada 1998-1999, o club de Castelló ascendeu á División de Prata.

Na tempada 2001-02, o Povet.com Benicarló rematou na primeira posición do grupo B da División de Prata, mais non puido certificar o seu ascenso á máxima categoría ao caer fronte ao Azkar Lugo FS. Ao ano seguinte, o club rematou do mesmo xeito que a tempada anterior, perdendo desta vez ante o Autos Lobelle de Santiago Fútbol Sala. Finalmente, na tempada 2003-2004 Benicarló finalizou primeiro do seu grupo e derrotou nos *playoffs* de ascenso o Albacete FS, confirmando a súa presenza na principal competición de fútbol sala. Ese mesmo ano, o club conseguiu a Copa Generalitat Valenciana, máximo trofeo autonómico, fronte ao Playas de Castellón FS.
 
No seu debut na máima categoría na tempada 2004-2005, Benicarló sorprendeu cun quinto posto na liga regular, clasificándose para os *playoffs* polo título. Na seguinte tempada, finalizou na décimo cuarta posición e estivo a piques de descender, aínda que finalmente logrou a permanencia.

A partir de 2006, as actuacións do equipo melloraron e na tempada 2006-2007 conseguiron un cuarto posto na liga regular e chegaron ata as semifinais nos *playoffs*, a súa mellor posición ata aquela. As súas participacións melloraron e converteuse durante tres anos nun dos favoritos para chegar á fase final. En 2008 non superaron os cuartos de final a pesar de ser terceros na liga regular, mentres que en 2009 finalizaron na quinta posición.

Coa crise económica e a falla de patrocinadores, o club tivo que traspasar os seus mellores xogadores e reducir o seu orzamento. Tras renovar o seu equipo, na tempada 2009-2010 finalizou na antepenúltima posición, salvándose novamente do descenso.

## Cadro de persoal da tempada 2010-2011
* **Adestrador**: 20px Juan Luis "Juanlu" Alonso.

## Palmarés 
* **1 Copa Generalitat Valenciana:** 2002-2003

## Véxase tamén
### Ligazóns externas
* Sitio web oficial do club
Pegerto Saavedra

**Pegerto Saavedra Fernández**, nado en Ferreira de Arriba (Freixo, A Fonsagrada) o 15 de novembro de 1951, é un historiador galego. É catedrático de Historia Moderna da Universidade de Santiago de Compostela.

## Traxectoria 
Estudou na Universidade de Santiago de Compostela, e foi premio extraordinario de licenciatura en Historia e premio extraordinario de doutoramento. Obtivo o Premio da Crítica, na categoría de Ensaio, en 1993 polo libro *A vida cotiá en Galicia de 1550 a 1850*, e en 1998, compartido cos outros autores, polo tomo I da *Historia da Universidade de Santiago*. En 2011 foi elixido membro da Real Academia Galega, ocupando a vacante deixada por Francisco Xavier Río Barxa. Ingresou como académico o 14 de setembro de 2013 coa lectura do discurso *Demarcacións, topónimos, papeis, memoria: sobre a división e o control do territorio na Galicia moderna*, respondido por Ramón Villares.

## Obra en galego
### Ensaio
**A vida cotiá en Galicia de 1550 a 1850*, 1992, Universidade de Santiago.
**A facenda real na Galicia do antigo réxime*, 1994.

### Obras colectivas
* *Galicia fai dous mil anos. O feito diferencial galego*, 1997, Museo do Pobo Galego.
* *Historia da Universidade de Santiago*, 1998, Universidade de Santiago.
* *A gran historia de Galicia*, *La Voz de Galicia*, 2007.
* *Seminario de Mondoñedo (1565-2013). Centro de formación e promoción cultural*, 2015.
* *Historia das historias de Galicia*, 2016, Xerais.

## Obra en castelán
### Ensaio
**Economía rural antigua en la montaña lucense. El concejo de Burón*, 1979.
**La provincia de Mondoñedo en el Antiguo Régimen. Población, sociedad y economía*, 1982.
**Economía, política y sociedad en Galicia*, 1985, Xunta de Galicia.
**La vida cotidiana en la Galicia del Antiguo Régimen*, 1994, Crítica, Barcelona.

### Obras colectivas
**España en el siglo XVIII*, 1985, Crítica, Barcelona.
* .
**El Siglo de Las Luces. Cultura y vida cotidiana* (con Hortensio Sobrado Correa), 2004.
## Notas
Mulan

***Mulan*** é un filme de animación de Disney dirixido por Tony Bancroft e Barry Cook que se estreou no 1998. O filme baséase na lenda chinesa de Hua Mulan.

## Sinopse 
Mulan, unha rapaza chinesa filla única da familia Fa, en lugar de buscar noivo, como as súas amigas, trata por tódolos medios de alistarse no exército imperial para evitar que o seu ancián pai sexa chamado a filas para defender ó Emperador do acoso dos Hunos. Cando o emisario imperial leva a cabo a orde de recrutar ós homes de tódalas familias, Mulan faise pasar por soldado e sométese a un duro adestramento ata facerse merecedora do aprecio e da confianza do resto do seu batallón.

## Personaxes 
(Voces de dobraxe)
* Ming-Na como Fa Mulan
* Eddie Murphy como Mushu
* BD Wong como Capitán Li Shang
* Miguel Ferrer como Shan Yu
* Harvey Fierstein como Yao
* Gedde Watanabe como Ling
* Jerry Tondo como Chien-Po
* James Hong como Chi-Fu
* Soon-Tek Oh como Fa Zhou
* June Foray como Avoa Fa
* Pat Morita como O emperador da China
* George Takei como Primeiro Antergo
* Freda Foh Shen como Fa Li
* James Shigeta como Xeneral Li
* Frank Welker como Cri-Kee, Khan (cabalo de Mulan), e Pequeno Irmán (can de Mulan)
* Mary Kay Bergman como Varios Antergos

## Galardóns e nomeamentos 
* 1998: Nomeada ó Oscar: Mellor BSO para película de comedia.
* 1998: 2 nomeamentos ós Globos de Ouro: Mellor BSO, mellor canción orixinal.
* 1998: 10 premios Premios Annie, incluíndo mellor película, dirección, guión. 12 nomeamentos.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Road to Perdition

***Road to Perdition*** é un filme estadounidense dirixido por Sam Mendes que se estreou no 2002. O guión foi adaptado por David Self dende Road to Perdition de Max Allan Collins. Está protagonizado por Tom Hanks, Paul Newman, Jude Law e Daniel Craig. A historia ten lugar en 1931, durante a Gran Depresión, e conta como un membro da mafia e o seu fillo buscan vinganza polo asasinato do resto da súa familia.

A rodaxe tivo lugar na área de Chicago. Mendes, que fixera había pouco tempo o aclamado *American Beauty* (1999), conseguiu unha historia cun diáologo mínimo que transmitise a emoción a través das imaxes. O fotógrafo Conrad L. Hall empregou o ambiente para crear un simbolismo para o filme, polo cal gañou varios premios, incluíndo un Oscar póstumo á mellor fotografía. O filme explora diversos temas, como as consecuencias da vinganza e as relacións paternofiliais.

Foi estreado o 12 de xullo de 2002, e acadou unha recadación de máis de $180 millóns en todo o mundo. A fotografía, a ambientación e as interpretacións de Hanks e Newman foron moi ben acollidos pola crítica.

## Sinopse 
Nos escuros anos da Gran Depresión, Michael Sullivan é un asasino a soldo que se debate entre a lealdade inquebrantable ó seu xefe, o señor Rooney, e a súa propia familia. Son tempos duros en Rock Island, onde a mafia irlandesa impón a súa lei. A Lei Seca segue estando vixente e os gánsteres como Al Capone están no cumio do poder.

## Personaxes 
* Tom Hanks como Michael Sullivan, home que traballa para John Rooney.
* Tyler Hoechlin como Michael Sullivan. Hoechlin foi escollido entre 2,000 candidatos para interpretar o fillo de Michael Sullivan.
* Paul Newman como John Rooney, o xefe do crime, que trata a Michael Sullivan como se fose o seu propio fillo. Newman foi unanimamente escollido para este papel
* Jude Law como Harlen Maguire, un fotógrafo de escenas de crimes que tamén é un asasino.
* Daniel Craig como Connor Rooney, o inestable e violento fillo de John Rooney.
* Stanley Tucci como Frank Nitti, un subordinado de Al Capone. Tucci xa ten interpretado papeis en filmes de gangster, recreando o estereotipo de Hollywood de que tódolos italoamericanos son gangsters. O actor, atraído pola idea de traballar con Mendes, aceptou o papel de Nitti, un gangster real de Chicago.
* Jennifer Jason Leigh como Annie Sullivan, a muller de Michael Sullivan.
* Liam Aiken como Peter Sullivan, o fillo máis novo de Michael Sullivan.
* Dylan Baker como Alexander Rance.
* Ciarán Hinds como Finn McGovern, o home asasinado por Connor Rooney.
* Anthony LaPaglia como Al Capone, o famoso xefe do crime. Só sae nas escenas eliminadas da versión en DVD.

## Galardóns 
* 2002: Oscar á mellor fotografía. 6 nomeamentos.
* 2002: Nomeada ó Globo de Ouro: Mellor actor secundario (Paul Newman).
* 2002: 2 premios BAFTA: Mellor fotografía, deseño de produción. 3 nomeamentos.
* 2002: Nomeada ó León de Ouro no Festival de Venecia: Mellor director (Sam Mendes).

## Notas 
## Véxase tamén 
### Ligazóns externas 
* Web Oficial
Xinzo da Costa, Vilardecás, Maceda

**Xinzo da Costa** é un lugar da parroquia de Vilardecás, no concello ourensán de Maceda, na comarca de Allariz - Maceda. Segundo o INE e o IGE en 2024 tiña 63 habitantes (30 homes e 33 mulleres), doce menos ca en 2010 (42 mulleres e 33 homes segundo o INE) e 41 menos ca en 2000.

## Patrimonio 
Xinzo da Costa ten un paseo fluvial, algúns muíños de fariña, unha capela e unha antiga escola onde se fan as reunións.

No Entroido o traxe típico é o do felo que xurdiu entre as aldeas da zona, e cando van polas aldeas a xente dálles petiscos nas casas.

## Galería de imaxes 

Ficheiro:2 horreos.JPG|Hórreos.
Ficheiro:Molino de harina.jpg|Muíño.
Ficheiro:Paisage de casas.jpg|Vista
Ficheiro:Paisage con vacas y casas.jpg|Xinzo.
Ficheiro:Iglesia (2).JPG|Igrexa.

## Lugares e parroquias 
### Lugares de Vilardecás 
### Parroquias de Maceda 
## Notas
Ramón Máiz

**Ramón Máiz Suárez**, nado en Santa Cruz de Tenerife o 5 de xullo de 1953, é un politicólogo galego.

## Traxectoria 
Licenciado en Dereito pola Universidade de Santiago de Compostela en 1975 e doutor pola mesma universidade en 1982, é Catedrático de Ciencias Políticas e da Administración da Facultade de Ciencias Políticas e Sociais da USC. Foi vicedecano (1989-1996) e decano da Facultade de Ciencias Políticas (1996-2004).

## Obra en galego 
### Ensaio 
* *Alfredo Brañas. O ideario do rexionalismo católico tradicionalista*, 1983, Galaxia.
* *O rexionalismo galego: organización e ideoloxía 1886-1907*, 1984, Ediciós do Castro.
* *As Institucións políticas no Estatuto de Autonomía para Galicia*.
* *O sistema político de Galicia. As Institucións*, 1994.
* *Idea de Nación*, 1997, Xerais.
* *A arte do imposible*, 2011, Galaxia.

### Edición 
* *Sempre en Galiza*, de Castelao, 1992.

### Obras colectivas 
* *Á beira de Beiras. Homenaxe nacional*, 2011, Galaxia.
* *O(s) sentido(s) da(s) cultura(s)*, 2012, Consello da Cultura Galega.

## Obra en castelán 
### Ensaio 
* *Las elecciones en Galicia. El Parlamento Gallego*, 1982.
* *Las elecciones generales de 1982 en Galicia*, 1983.
* *Discurso, Poder, Sujeto: lecturas sobre Michel Foucault*, 1987.
* *Enmanuel Sièyes. Escritos y Discursos de la Revolución*, 1990.
* *Los nacionalismos en la España de la II República*, 1991.
* *Enmanuel Sièyes: el Tercer estado y otros escritos de la Revolución*, 1991.
* *Nación y Revolución: la teoría política de E. Sièyes*, 2007.
* *La frontera interior*, 2008, Tres Fronteras, Murcia.
* *Nación y Literatura en América Latina*, 2008.

## Obra en inglés 
### Ensaio 
* *Nation and Representation*.
* *Identity and Territorial Autonomies in Plural Societies*, 2000.
## Recoñecementos
*Premio Ramón Piñeiro de Ensaio por *A arte do imposible* (2010).

## Notas 
## Véxase tamén 
### Bibliografía 
* 
* 
* 
* 
### Ligazóns externas 
* Ficha en galegos.info
* Curriculum na USC
Academias asociadas ao Instituto de España

Ademais das oito Reais Academias que forman o **Instituto de España**, en 1979 introduciuse a figura de **Academia asociada**. Son as seguintes (entre parénteses a data da asociación ao Instituto):

* Real Academia de Medicina de Distrito de Santa Cruz de Tenerife (1986)
* Real Academia de Medicina de Salamanca (1986)
* Real Academia de Medicina e Cirurxía de Galicia (1986)
* Reial Acadèmia de Bones Lletres de Barcelona (1986)
* Reial Acadèmia Catalana de Belles Arts de Sant Jordi (1986)
* Real Academia de Bellas Artes y Ciencias Históricas de Toledo (1986)
* Real Academia de Medicina de Zaragoza (1986)
* Real Academia de Medicina y Cirugía de Valladolid (1986)
* Academia Burgense de Historia y Bellas Artes (1986)
* Real Academia Gallega de Bellas Artes de Nuestra Señora del Rosario (1986)
* Real Academia de Jurisprudencia y Legislación de Granada (1986)
* Real Academia Galega de Xurisprudencia e Lexislación (1996)
* Real Academia de Medicina de Valencia (1986)
* Real Academia de Cultura Valenciana (1986)
* Real Academia Hispanoamericana de Cádiz (1987)
* Real Academia de Bellas Artes de San Carlos (1987)
* Real Academia de Medicina y Cirugía de Granada (1989)
* Academia Canaria de Ciencias (1989)
* Real Academia de Ciencias Veterinarias (1990)
* Real Academia de Medicina de Sevilla (1990)
* Real Academia de Medicina y Cirugía de Murcia (1990)
* Real Academia de Córdoba de Ciencias, Bellas Letras y Nobles Artes (1990)
* Real Academia de Bellas Artes de la Purísima Concepción (1993)
* Real Academia de Medicina del Principado de Asturias (1994)
* Academia de Ciencias Veterinarias de Andalucía Oriental (1994)
* Real Academia de Medicina y Cirugía de Palma de Mallorca (1994)
* Real Academia Aragonesa de Nobles y Bellas Artes de San Luis de Zaragoza (1995)
* Real Academia Sevillana de Bellas Artes de Santa Isabel de Hungría (1995)
* Real Academia Sevillana de Legislación y Jurisprudencia (1995)
* Real Academia Matritense de Heráldica y Genealogía (1996)
* Real Academia de Medicina y Cirugía de Cádiz (1996)
* Real Academia Sevillana de Ciencias Veterinarias (1996)
* Real Academia de Historia y Arte de San Quirce de Segovia (1996)
* Real Academia de San Romualdo de Ciencias, Letras y Artes (1997)
* Real Academia de Legislación y Jurisprudencia de Murcia (1997)
* Real Academia de Ciencias, Bellas Artes y Buenas Letras Luis Vélez de Guevara (1997)
* Real Academia Alfonso X El Sabio (1998)
* Real Academia de Extremadura de las Letras y las Artes (1999)
* Real Academia de Bellas Artes de San Telmo de Málaga (1999)
* Real Academia de Bellas Artes de Santa María de la Arrixaca (2000)
* Real Academia Provincial de Bellas Artes de Cádiz (2001)
* Real Academia Canaria de Bellas Artes de San Miguel Arcángel (2001)
* Academia Sevillana de Ciencias (2002)
* Real Academia de San Dionisio de Ciencias, Artes y Letras (2002)
* Academia Malagueña de Ciencias (2003)
* Reial Acadèmia de Farmàcia de Catalunya (2006)
* Real Academia de Medicina de Cantabria (2006)

## Véxase tamén
### Ligazóns externas
Páxina web oficial do Instituto de España
Paul Giamatti

**Paul Edward Valentine Giamatti**, nado en New Haven, Connecticut o 6 de xuño de 1967, é un actor e comediante estadounidense.

## Traxectoria 
Comezou a súa carreira como actor secundario durante os anos 1990 como *Private Parts*, *The Truman Show*, *Saving Private Ryan* ou *Man on the Moon*, antes de conseguir papeis como protagonista durante os anos 2000 en películas como *American Splendor*, *Cinderella Man*, *John Adams* e *Cold Souls*.

Durante a súa carreira foi nomeado a un Óscar e gañou dous Globo de Ouro.

## Véxase tamén 
### Ligazóns externas 
* Artigo sobre Giamatti en *The Guardian* (2009)
Ryan Reid

**Ryan Rupert Reid**, nado en Lauderdale Lakes, Florida, o 30 de outubro de 1986 e finado o 9 de xullo de 2025, foi un xogador estadounidense de baloncesto profesional.

## Traxectoria profesional 
Reid era elixible automaticamente para o Draft da NBA de 2010 tras rematar os catro anos de universidade. Os Oklahoma City Thunder foron o único equipo NBA que o viron traballar antes do draft. Foi en cambio elixido polos Indiana Pacers na 57ª posición e os seus dereitos foron traspasados inmediatamente aos Thunder a cambio dos dereitos de Magnum Rolle, a elección número 51. A súa elección foi considerada unha sorpresa no draft xa que algúns analistas non consideraban que estivera no top 100 de eleccións para o draft. En cambio, os Thunder estaban xa impresionados coas habilidades defensivas de Reid e o seu traballo, e decidiron darlle unha oportunidade.

Xogou na Summer League de 2010 en Orlando cos Thunder. Xogou en catro partidos, acadando 8.3 puntos e 3.8 rebotes en 16.0 minutos por partido. Con todo, non recibiu ningunha oferta de contrato nin invitación para o Training Camp dos Thunder para a tempada 2010-11. O 26 de novembro de 2010, foi fichado polos Tulsa 66ers, o afiliado da D-League dos Thunder.

O 21 de marzo de 2012, foi cortado polos Thunder tras pasar de novo polos Tulsa 66ers. Volveu aos 66ers o 23 de marzo de 2012.

## Notas 
## Véxase tamén 
### Ligazóns externas 
* Estatísticas en Basketball-Reference.com
Derrick Brown

**Derrick Paul Brown**, nado o 8 de setembro de 1987 en Oakland (California), é un xogador de baloncesto profesional estadounidense que xoga no KK Crvena zvezda da VTB United League. Brown xogou tres anos na Universidade de Xavier, onde se graduou en 2009.

## Traxectoria profesional 
Derrick Brown foi seleccionado na 40ª posición do Draft da NBA de 2009 polos Charlotte Bobcats.

O 13 de xullo de 2009, asinou un contrato por dous anos cos Charlotte Bobcats. O 24 de febreiro de 2011, os Bobcats prescindiron de Brown tras un traspaso que enviou a Nazr Mohammed aos Oklahoma City Thunder. Os New York Knicks anunciaron o 1 de marzo de 2011 a chegada de Brown.

O 9 de decembro de 2011 asinou de novo polos Charlotte Bobcats. O 27 de setembro de 2012, asinou cos San Antonio Spurs. Porén, non conseguiu entrar no equipo final.

O 31 de outubro de 2012, Brown fichou polo Lokomotiv Kuban ruso.

## Notas 
## Véxase tamén 
### Ligazóns externas 
* Estatísticas en Basketball-Reference.com  
* Biografía na Universidade de Xavier 
* Perfil en DraftExpress.com